Norsk Redaktørforenings landsmøte

Oslo, 2015-05-06

Saksdokument

**Sak 4 – Andre saker**

Som varslet i innkallingen til landsmøtet 20. februar var fristen for å melde inn forslag til landsmøtet fire uker før møtet, det vil si 8. april. Innen fristen var det ikke kommet inn forslag fra medlemmer eller regionforeninger.

Derimot fremmer styret følgende sak for landsmøtet:

Sak 4 A – Forslag til handlingsplan for perioden 2015-2017

Utkast til handlingsprogram ble vedtatt av styret 9. februar 2015. Utkastet ble sendt på høring til medlemmer og regionforeninger 23. februar og med høringsfrist 8. april. Fristen ble senere forlenget til fredag 10. april.

Utkastet til handlingsprogram følger som eget vedlegg.

Ved høringsfristens utløp hadde styret mottatt uttalelser fra tre regionforeninger - Nordnorsk Redaktørforening, Møre og Romsdal Redaktørforening og Rogaland og Agder Redaktørforening. Forslaget fra Møre og Romsdal Redaktørforening inneholdt konkrete forslag til supplering av handlingsplanen. Forslaget fikk tilslutning i styret, og er innarbeidet i det reviderte forslaget til handlingsplan som nå foreligger.

Forslag til vedtak: Styrets forslag til handlingsprogram godkjennes.